Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
21 เม.ย. 2558

ฟื้นตัวกลับด้วยหุ้นธนาคารและพลังงานหนุนตลาดทดสอบ 1,570 จุด
ดัชนี SET อยู่ที่ 1,569.55 จุด +9.23 จุด +0.59% ปริมาณซื้อขาย 18,717 ลบ.
แนวรับ :          1,555          แนวต้าน :          1,575
 
สรุปทิศทางและแนวโน้มตลาด
SET ปรับขึ้น…ธนาคารกลางจีนกระตุ้นเศรษฐกิจเพิ่ม: SET ปรับสูงขึ้นตาม Sentiment เชิงบวกของตลาดหุ้นโลก หลังธนาคารกลางจีนปรับลด RRR ลง 1% เพื่อกระตุ้นเศรษฐกิจ รวมไปถึงปัจจัยบวกภายในประเทศอย่าง 1) ความคืบหน้าร่างรัฐธรรมนูญ 2) การลงทุนภาครัฐฯ เร่งตัวหลังใช้ ม.44 3) สภาพคล่องในประเทศสูง และ 4) คาด Downward Revision จำกัดหลังประกาศกำไร 1Q15 ด้วยมีเป้าหมายการปรับขึ้นระยะ 1-3 เดือนที่ 1,600-1,620 จุด
“ซื้อ” ICHI…กำไร 1Q15 เติบโตดีจากกำลังการผลิตที่เพิ่มขึ้น: แนะนำ “ซื้อ” ICHI ด้วยเป้าหมายพื้นฐาน 27.0 บาท หรือมี Upside 22% จาก 1) กำไร 1Q15 เติบโตแกร่งจากกำลังการผลิตขาดเพิ่มขึ้น 20% ลดสัดส่วน OEM เป็นการเพิ่มอัตราการกำไรขั้นต้น 2) สัดส่วนการขายเครื่องดื่มสมุนไพร (มี Margin สูง) ที่เพิ่มขึ้นหนุนอัตรากำไรขั้นต้นสูงขึ้น 3) ผลการดำเนินงานเติบโตต่อเนื่องใน 2Q15 ซึ่งเป็นช่วงฤดูร้อน 4) Upside Risk จากประมาณการกำไรทั้งปีที่ 1.1 พันล้านบาท เนื่องจากเราให้สมมติฐานในการเก็บภาษีสรรพสามิต 20% ทั้งปี 2015 ไปแล้ว และ 5) Valuation ที่ PE 26x ปีนี้ (มี Upside Risk จากภาระภาษีสรรพสามิตต่ำกว่าคาด) ต่ำกว่า CBG ที่ 31x
“ซื้อ” กลุ่มหุ้นที่มีโอกาสเก็งกำไรลดดอกเบี้ย: แนะนำ “ซื้อ” กลุ่มหุ้นที่มีปัจจัยบวกจากโอกาสในการลดดอกเบี้ย อย่าง SAWAD ต่อเนื่องจากเมื่อวานนี้ รวมไปถึงกลุ่มหุ้นปันผลสูงอย่าง INTUCH และอสังหาฯ อย่าง QH, PS, SIRI (SIRI – เตรียมเปิดคอนโดฯ 2 โครงการใน 2Q15)
 
หุ้นที่น่าสนใจทางเทคนิค
CWT “ซื้อ” แกว่งตัวขึ้นทะลุกรอบสามเหลี่ยมด้านเท่าขนาดใหญ่ที่สร้างตัวมา 2 เดือน พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ MACD ที่เป็นบวก เป็นจังหวะซื้อเก็งกำไร มีแนวต้านแรกบริเวณ 5.70 บาท ถัดไปที่ 6.00 บาท
VGI “ซื้อ” ราคาหุ้นกลับตัวขึ้นด้วยรูปแบบ Morning Star สามารถกลับมายืนเหนือเส้นค่าเฉลี่ย 7 วันได้ พร้อมปริมาณการซื้อขายที่เริ่มเพิ่มขึ้น คาดว่าจะสามารถฟื้นตัวขึ้นได้ต่อเนื่อง มีแนวต้านแรกบริเวณ 4.90 บาท ถัดไปที่ 5.10 บาท
WORK “ซื้อ” ราคาหุ้นดีดฟื้นตัวขึ้นทดสอบเส้นค่าเฉลี่ย 14 วัน บริเวณ 40.50 บาท หากผ่านได้เป็นจังหวะซื้อตาม  มีเป้าหมายบริเวณเส้นค่าเฉลี่ย 3 เดือนที่ 42.00 บาท
ICHI “ซื้อ” ราคาหุ้นแกว่งตัวขึ้นผ่านแนวเส้นค่าเฉลี่ย 3 เดือน เครื่องมือ DI+ ตัด DI- ขึ้น และ MACD พุ่งชี้ขึ้นที่เส้น 0 มีโอกาสแกว่งตัวขึ้นต่อเนื่อง แนวต้านแรก 22.40 บาท และถัดไปที่ 23.00 บาท
 
 
Futures แนวรับ        แนวต้าน
SET50      1035          1040
              1030          1050
Gold       18300         18600
             18100         18800
Oil         2030          2090
             1950          2320